rejauldu/bengali-wikipedia huggingface dataset:
খারওয়া, বা খারভা, (গুজরাটি : আইএসও ১৫৯১৯ : Kārvā) হল ভারতের গুজরাট রাজ্যের একটি হিন্দু সম্প্রদায়।People of India Gujarat Volume XXI Part Two edited by R.B Lal, P.B.S.V Padmanabham, G Krishnan & M Azeez Mohideen pages 652-657   ইতিহাস  গুজরাটের সৌরাষ্ট্র এবং কচ্ছের উপকূলীয় অঞ্চল জুড়ে খারওয়া সম্প্রদায় বসবাস করে। দিউয়ে বসবাসকারী কিছু খারওয়া মানুষ প্রথমে মোজাম্বিক এবং পরে সেখান থেকে লিসবনে চলে যান। ১৬০০-এর দশকের মাঝামাঝি সময়ে মারাঠা সাম্রাজ্য তাদের নৌবাহিনীর জন্য ভাণ্ডারি এবং কোলিদের সাথে প্রচুর পরিমাণে খারওয়াদের নিয়োগ করেছিল। খারওয়ারা ছিলেন দক্ষ জেলে এবং নাবিক, যাঁদের সমুদ্রে ভ্রমণের অভিজ্ঞতা ছিল এডেন, জাঞ্জিবার এবং সিঙ্গাপুরের মতো দূরবর্তী স্থানে। তাঁরা জাহাজ নির্মাণেও অভিজ্ঞ ছিলেন।   সমাজ ও সংস্কৃতি  খারওয়া সম্প্রদায়ের মধ্যে নিজের না হলেও সম্পর্কিত ভাই বোনের বিবাহের প্রচলন রয়েছে।   ধর্ম    বিশ্বাস এবং অনুশীলন  খারওয়া সম্প্রদায় ধর্মবিশ্বাসে হিন্দু। তাঁরা পোরবন্দরে আম্বাজি, ভদ্রকালী, বহুচরা এবং চামুণ্ডা সহ দেবীর বিভিন্ন রূপের পূজা করেন। অন্যান্য পূজিত মাতাদের মধ্যে রয়েছেন সমুদ্রি, সিকোতারি এবং হিংলাজ। কচ্ছে খোজি, দিলভাদি, মামাই, পদ্মনি, পোরাভেল এবং ভেরাভানি মাতাদেরও পূজা করা হয়। দরিয়ালাল হলেন আরেকটি গুরুত্বপূর্ণ দেবতা, যাঁকে মুসলিম সম্প্রদায় সহ খারওয়া  এবং অন্যান্য সমুদ্রযাত্রী সম্প্রদায় নির্বিশেষে উপাসনা করেন। মাণ্ডভির খারওয়া সম্প্রদায় হলেন বৈষ্ণব এবং ভেরাভালের মানুষরা শৈব ।    উৎসব  বর্ষা পেরিয়ে যাওয়ার পর, অন্যান্য সামুদ্রিক সম্প্রদায়ের মতো, খারওয়ারা নারিকেল পূর্ণিমায় সমুদ্রযাত্রার ঋতুর সূচনা উদযাপন করে। এই উৎসব শ্রাবণ মাসের পূর্ণিমায় উদযাপিত হয়। সাগরের দেবতা সমুদ্রকে ফুল, নারকেল এবং ধূপকাঠি সহ বিভিন্ন নৈবেদ্য নিবেদন করা হয়। শ্রাবণ পূর্ণিমা পালিত হয় শিব, বরুণ, মারুত, পর্জন্য এবং রত্নাকর-এর মতো দেবতাদের পূজা ক'রে। এর সঙ্গে গণেশেরও পূজা করা হয়, যাতে সমুদ্রে তাদের আসন্ন যাত্রায় কোনও বিঘ্ন না আসে। ভাদ্রবী অমাবস্যায়, শিবকে প্রসন্ন করার জন্য মেলা বসে। উপকূল বরাবর একটি শিবলিঙ্গ স্থাপন করা হয় এবং এর চারপাশে জলের স্তর বৃদ্ধি পাওয়ার সময় বিশ্বাস করা হয় যে সমুদ্রের আত্মা এর মধ্যে প্রবেশ করেছে। চৈত্রের দ্বিতীয় দিনে দরিয়ালালের জন্মদিনে আরেকটি মেলা অনুষ্ঠিত হয়, যেখানে প্রসাদ হিসাবে মিষ্টি ভাত খাওয়া হয়।   বর্তমান পরিস্থিতি  এই সম্প্রদায়ের ঐতিহ্যগত পেশা জাহাজে ক'রে পণ্য আমদানি ও রপ্তানি করা। তাঁরা ওমান, সংযুক্ত আরব আমিরাত, সোমালিয়া এবং আফ্রিকার অন্যান্য অংশ সহ অনেক দেশের সঙ্গে ব্যবসা করেন। এখন অনেক খারওয়া মানুষের পণ্য রপ্তানির জন্য তাঁদের নিজস্ব জাহাজ আছে এবং বিভিন্ন সমবায় সমিতি স্থাপন করা হয়েছে।   তথ্যসূত্র    সূত্র     বিষয়শ্রেণী:ভারতীয় জাতি বিষয়শ্রেণী:গুজরাতের সামাজিক গোষ্ঠী
থাম্ব|সখেরবাজার মেট্রো স্টেশন প্রবেশ মুখের চিত্র সখের বাজার মেট্রো স্টেশন হল ভারতের কলকাতার দক্ষিণাঞ্চলের বেহালার সখেরবাজারে কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।   অবস্থান  এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল ১.২১৫ কিলোমিটার দূরে অবস্থিত ঠাকুরপুকুর মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন।  ইতিহাস  ২০১০-২০১১ অর্থবর্ষের রেল বাজেটে কলকাতা মেট্রো লাইন ৩  এর অনুমোদিত হয় এবং  নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।  স্টেশন গঠন কলকাতা মেট্রোর লাইন ৩-এর অন্তর্গত সখেরবাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে দক্ষিণদিকগামীদিকে →ঠাকুরপুকুর→ → উত্তরদিকগামী →দিকে ← বেহালা চৌরাস্তা← ←পার্শ্ব প্ল্যাটফর্ম নং ২, দরজা বাম খুলবেএল২   পরিকাঠামো  স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।   বিদ্যুৎ ও  সংকেত ব্যবস্থা  কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।  পরিষেবা  কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।   সংযোগ   তথ্যসূত্র  বহিঃসংযোগ  বিষয়শ্রেণী:কলকাতা মেট্রোর স্টেশন
শ্রবকযান (; ; ) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান।   ব্যবহার   শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন।   প্রাচীন বৌদ্ধ সম্প্রদায়   বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন।Nakamura, Hajime. Indian Buddhism: A Survey With Bibliographical Notes. 1999. p. 189 ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন। 《異部宗輪論述記》：謂佛雖在僧中所攝，然別施佛果大，非僧（果大）。於窣堵波興供養業獲廣大果。佛與二乘解脫雖一，而聖道異。無諸外道能得五通。阿羅漢身皆是無漏。餘義多同大眾部執。   মহাযান   খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তারা শ্রবকযানের চর্চা করে নিজেদের মুক্তিতে সচেষ্ট। Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200 এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন।   পাদটীকা    তথ্যসূত্র   বিষয়শ্রেণী:হীনযান বিষয়শ্রেণী:ন্যিংমা বিষয়শ্রেণী:আদি বৌদ্ধধর্ম বিষয়শ্রেণী:মহাযান বিষয়শ্রেণী:থেরবাদ
হানেহ হাদাদ (, ; ১৯ এপ্রিল ১৯১৯ - ৫ অক্টোবর ২০২০) ছিলেন একজন ইসরায়েলি আরব পুলিশ অফিসার এবং রাজনীতিবিদ যিনি ১৯৯৫ এবং ১৯৯৬ সালের মধ্যে লেবার পার্টির জন্য নেসেটের সদস্য হিসাবে কাজ করেছিলেন।   জীবনী  ১৯১৯ সালের এপ্রিল মাসে জিশে জন্মগ্রহণকারী হাদাদ পুলিশ বাহিনীতে যোগদানের আগে উচ্চ বিদ্যালয়ের শিক্ষা লাভ করেন। তিনি একজন গোয়েন্দা হিসাবে কাজ করেছিলেন, এবং একজন চিফ সুপারিনটেনডেন্ট এবং পুলিশ মন্ত্রীর সহকারী হয়েছিলেন।  ১৯৭১ সালের নেসেট নির্বাচনে, তিনি আরব ব্রাদারহুড তালিকার প্রধান ছিলেন, কিন্তু এটি মাত্র ০.৪% ভোট জিতেছিল এবং নির্বাচনী থ্রেশহোল্ড অতিক্রম করতে ব্যর্থ হয়েছিল। ১৯৮৮ সালে তিনি জাতিসংঘে ইসরায়েলি প্রতিনিধি দলের সদস্য হন। তিনি ১৯৯২ সালের নির্বাচনে লেবার পার্টির তালিকায় ছিলেন, কিন্তু একটি আসন জিততে ব্যর্থ হন। যাইহোক, তিনি ৫ জুলাই ১৯৯৫-এ আব্রাহাম বার্গের স্থলাভিষিক্ত হিসেবে নেসেটে প্রবেশ করেন, Knesset Members in the Thirteenth Knesset Knesset website এবং তাকে ডেপুটি স্পিকার করা হয়। ১৯৯৬ সালের নির্বাচনে তিনি তার আসন হারান।   তথ্যসূত্র   বহিঃসংযোগ    বিষয়শ্রেণী:উত্তর জেলা (ইসরায়েল) এর ব্যক্তি বিষয়শ্রেণী:নেসেটের সদস্য ১৯৯২-১৯৯৬ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:ইসরায়েলি কূটনীতিবিদ বিষয়শ্রেণী:ইসরায়েলি আরব খ্রিস্টান বিষয়শ্রেণী:নেসেটের ডেপুটি স্পিকার বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি বিষয়শ্রেণী:নেসেটের আরব সদস্য বিষয়শ্রেণী:২০২০-এ মৃত্যু বিষয়শ্রেণী:১৯১৯-এ জন্ম
অমলেন্দু দাশগুপ্ত (১৯২৪ — ২০ আগস্ট, ২০০৮) একজন বাঙালি অধ্যাপক এবং সাংবাদিক। তিনি ভারতের বিখ্যাত ইংরেজি দৈনিক দ্য স্টেটসম্যান পত্রিকার সম্পাদক ছিলেন।   প্রাথমিক জীবন  অমলেন্দু দাশগুপ্ত ১৯২৪ সালে বিক্রমপুরে (বর্তমান মুন্সীগঞ্জ জেলা) জন্মগ্রহণ করেন। স্থানীয় স্কুল থেকে ১৯৪০ সালে প্রবেশিকা পরীক্ষা এবং ঢাকা কলেজ থেকে ১৯৪২ সালে আই.এ. পাস করেন। এরপর তিনি কলকাতার প্রেসিডেন্সি কলেজে ইংরেজি বিভাগে ভর্তি হন। অনার্সে তিনি প্রথম শ্রেণীতে প্রথম হয়ে কলকাতা বিশ্ববিদ্যালয়ে এম.এ তে ভর্তি হন এবং প্রথম শ্রেণীতে প্রথম হন।   কর্মজীবন  শিক্ষাজীবন শেষ করে তিনি পূর্ববঙ্গের (বর্তমান বাংলাদেশের) চট্টগ্রাম সরকারি কলেজে ইংরেজি বিষয়ে অধ্যাপনা শুরু করেন। তারপর তিনি সেখান থেকে দিল্লি কলেজে অধ্যাপক হিসেবে যোগ দেন। এরপর তিনি দিল্লিতে ব্রিটিশ ইনফরমেশন সার্ভিসে যোগ দিন। কিছুদিন তিনি দিল্লির আকাশবাণীতে কাজ করার পর ১৯৫৮ সালে তিনি ভিয়েতনাম আন্তর্জাতিক পরমাণু শক্তি সংস্থায় প্রেস অফিসার হিসেবে যোগ দেন। ১৯৬৩ সালে তিনি দিল্লিতে ফিরে প্রেস ইনফরমেশন ব্যুরোতে ডিপুটি ডিরেক্টর হন। এরপর তিনি ১৯৬৪ সালে কলকাতায় এসে দ্য স্টেটসম্যান পত্রিকায় সহকারী সম্পাদক হিসেবে যোগ দেন। ইংরেজি সাহিত্যের ছাত্র হয়েও তিনি বিজ্ঞান বিষয়ে আগ্রহী ছিলেন। সহকারী সম্পাদক থাকার সময় তিনি বিজ্ঞান সংবাদদাতা হিসেবেও বেশ কৃতিত্ব অর্জন করেছিলেন। ১৯৮০ সালে তিনি পত্রিকাটির সম্পাদক পদ গ্রহণ করেন। ১৯৮৬ সালে তিনি এই পদ থেকে অবসর গ্রহণ করেন।  অবসর গ্রহণের পরেও তিনি বিভিন্ন সংবাদপত্রে সমসাময়িক বিষয় নিয়ে নিবন্ধ লিখেছেন। তার দু'টো গ্রন্থ রয়েছে। ১৯৫৭ সালে তার প্রথম গ্রন্থ দ্য অ্যাটম অ্যান্ড ইটস প্রকাশিত হয়। বইটি পরামানু শক্তি নামে বাংলা ভাষাতেও প্রকাশিত হয়। এই বইয়ের মুখবন্ধ লিখেছিলেন বিজ্ঞানী সত্যেন্দ্রনাথ বসু। ২০০৫ সালে তার দ্বিতীয় গ্রন্থ থিমস অ্যান্ড ভ্যারিয়েশনস প্রকাশিত হয়।   মৃত্যু  ২০শে আগস্ট ২০০৮ সালে তিনি কলকাতায় এক নার্সিং হোমে মৃত্যুবরণ করেন।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০০৮-এ মৃত্যু বিষয়শ্রেণী:বাঙালি সাংবাদিক বিষয়শ্রেণী:ভারতীয় সাংবাদিক বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:চট্টগ্রাম কলেজের শিক্ষক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
মোনালিসা চিন্ডা (জন্ম: ১৩ সেপ্টেম্বর ১৯৭৪)  একজন নাইজেরীয় অভিনেত্রী, চলচ্চিত্র নির্মাতা, টেলিভিশন ব্যক্তিত্ব এবং মিডিয়া ব্যক্তিত্ব।   প্রাথমিক জীবন  নাইজেরিয়ার রিভার্স রাজ্যের হারকোর্ট বন্দরের ইকওয়ারেতে মোনালিসা চিন্ডার জন্ম হয়। তিনি তার পিতামাতার দুই পুত্র এবং চার কন্যার সবচেয়ে বড় সন্তান। তিনি আর্মি চিলড্রেনস স্কুল জিআরএতে প্রাথমিক শিক্ষা লাভ করেন এবং তারপরে আর্দেকন ক্রোথার স্মৃতি বালিকা বিদ্দালয়ে পড়াশুনা করেন। দুটি বিদ্যালয়ই নাইজেরিয়ার হারকোর্ট বন্দরে অবস্থিত। তিনি পোর্ট হারকোর্ট বিশ্ববিদ্যালয় থেকে থিয়েটার শিল্পকলা ডিগ্রি অর্জন করেন।   কর্মজীবন এবং কার্যক্রম  মোনালিসার প্রথম প্রধান চলচ্চিত্রটির নাম ছিল প্রেগন্যান্ট ভার্জিন, যেটিতে তিনি ১৯৯৬ সালে কাজ করেন। পরবর্তীতে, ২০০০ সালে স্নাতক লাভ করার পর, তিনি এভোব দ্যা ল-তে অভিনয় করেন এবং তারপর থেকে আরও অনেক চলচ্চিত্রে কাজ করেছেন।   ২০০৭ সালে তিনি টেলিভিশন নাটক হ্যাভেনস গেট-এ অভিনয় করেন। ২০১১ সালে, তিনি রয়েল আর্টস একাডেমির 'কিস অ্যান্ড টেল' চলচ্চিত্রটি প্রযোজনা করে ও এর মাধ্যমে প্রয়োজক হিসেবে আত্মপ্রকাশ করেন।  ২০১২ সালে, তিনি নলিউড সাপ্তাহিক ম্যাগাজিনের প্রচ্ছদে আসেন।  নভেম্বর ২০১৪ সালে তিনি 'ইউ এন্ড আই উইথ  মোনালিসা' শীর্ষক টক শো শুরু করেন।   মোনালিসা অনেক দাতব্য কাজের সাথে জড়িত। দ্য সান নিউজপেপারসের শনিবার সংস্করণে তাঁর একটি কলাম (মোনালিসা কোড) রয়েছে যেখানে তিনি সামাজিক সমস্যা এবং সম্পর্কের বিষয়ে লিখেন। তিনি রয়েল আর্টস একাডেমির একজন পরামর্শদাতা।    পুরস্কার এবং স্বীকৃতি    ২০১১ সালে, মোনালিসা তার নিজের শহরে রিভারস রাজ্যে হারকোর্ট বন্দরের মুখ - কার্নিভাল কুইন মুকুট পরেছিলেন।    ২০১০ সালে তিনি টেরাকোট্টা টিভি এবং চলচ্চিত্র পুরস্কারে ধারাবাহিক নাটকে সেরা অভিনেত্রী বিভাগে মনোনীত হন     মন্টি কার্লো টেলিভিশন উৎসবে সেরা অভিনেত্রী, আফ্রিকা হলিউড পুরস্কার ২০০৯    চলচ্চিত্রের তালিকা  তিনি ৮০ টিরও বেশি ছবিতে অভিনয় করেছেন।    প্রেগ্নান্ট ভার্জিন ১৯৯৬)  রয়েল গ্রান্ডমাদার (২০০৭)  স্টিং ২ (২০০৬)  ক্রিটিকাল ট্রুথ (২০০৮)  কিস এন্ড টেল (২০গা)  কিপিং মাই ম্যান (২০১৩)  এনোয়েট লাউয়ার্স  ব্রেকিং হার্ট  উইথআউট গুডবাই  এভোব দা ল (২০০০)  সিটি অফ এঞ্জেলস  উইকেন্ড গেটওয়ে  টর্ন  প্যাশনেট হার্ট  মেমোরিজ অফ দা হার্ট  ইতোরো  লাগোস কোগার্স  স্পিরিট লাভ  ওকোন লাগোস  গেমস মেন্ প্লে  নলউড হোলেরস  গসিপ নেশন  দি আনথিংককেবল (২০১৪)  দি থেরাপিস্ট (২০১৫)  ইভিল প্রজেক্ট   আরো দেখুন   নাইজেরীয়দের তালিকা   তথ্যসূত্র   বহিঃসংযোগ  আইএমডিবিতে মোনালিসা চিন্ডা  ওয়েবসাইট  বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি
ধর্মপাশা থানা বাংলাদেশের সুনামগঞ্জ জেলার অন্তর্গত ধর্মপাশা উপজেলার একটি থানা।   প্রতিষ্ঠাকাল  ধর্মপাশা থানা ১৯৪২ সালে প্রতিষ্ঠিত হয়।   প্রশাসনিক এলাকাসমূহ  ধর্মপাশা উপজেলার ৬টি ইউনিয়নের প্রশাসনিক কার্যক্রম ধর্মপাশা থানার আওতাধীন।  ইউনিয়নসমূহ:  ৫নং সুখাইড় রাজাপুর উত্তর  ৬নং সুখাইড় রাজাপুর দক্ষিণ  ৭নং ধর্মপাশা  ৮নং জয়শ্রী  ৯নং পাইকুরাটি  ১০নং সেলবরষ   আরও দেখুন   ধর্মপাশা উপজেলা  সুনামগঞ্জ জেলা   তথ্যসূত্র    বহিঃসংযোগ   বিষয়শ্রেণী:সুনামগঞ্জ জেলার থানা বিষয়শ্রেণী:ধর্মপাশা উপজেলা
ডেডলাইন হলিউড, সহজভাবে ডেডলাইন নামে পরিচিত এবং ডেডলাইন.কম হিসেবে অভিহিত, একটি অনলাইন সংবাদ ওয়েবসাইট। ২০০৬ সালে নিকি ফিঙ্ক সংবাদ ব্লগ হিসেবে ডেডলাইন হলিউড ডেইলি প্রতিষ্ঠা করেন। এই ওয়েবসাইটের উদ্দেশ্য ছিল হলিউড ও বিনোদন শিল্পের সংবাদ পরিবেশন করা। ২০০৯ সাল থেকে এটি পেন্‌স্কি মিডিয়া কর্পোরেশনের একটি ব্র্যান্ড।  ইতিহাস নিকি ফিঙ্ক ডেডলাইন প্রতিষ্ঠা করেন। তিনি ২০০২ সালের জুন থেকে এলএ উইকলির সম্পাদকীয় ধারাবাহিক ডেডলাইন হলিউড লেখা শুরু করেন। তিনি ২০০৬ সালের মার্চ মাসে তার সম্পাদকীয়ের অনলাইন সংস্করণ ডেডলাইন হলিউড ডেইলি ব্লগ চালু করেন। তিনি ২০০৬ সালে প্রাতিষ্ঠানিকভাবে একটি বিনোদন বাণিজ্য ওয়েবসাইট হিসেবে সাইটটি চালু করেন। ২০০৯ সালের মধ্যে এটি হলিউডের অন্যতম অনুসরণকৃত ওয়েবসাইট হয়ে ওঠে। ২০০৯ সালে ফিঙ্ক ডেডলাইন পেন্‌স্কি মিডিয়া কর্পোরেশনের (তখন মেইল.কম মিডিয়া) নিকট সাত অঙ্ক মূল্যমানে বিক্রয় করেন। লস অ্যাঞ্জেলেস টাইমস-এর প্রতিবেদন অনুসারে তার সাথে পাঁচ বছরের অধিক সময়ের জন্য চাকরি ও ওয়েবসাইটের আয়ের অংশ দেওয়ার চুক্তি হয়। ২০০৯ সালের সেপ্টেম্বর মাসে ইউআরএল পরিবর্তন করে ডেডলাইন.কম করা হয় এবং সাইটের নামকরণ করা হয় ডেডলাইন হলিউড।  ২০১০ সালে ভ্যারাইটির প্রতিবেদক মাইক ফ্লেমিং জুনিয়রকে সাইটের নিউ ইয়র্ক-ভিত্তিক সম্পাদক, ফাইন্যান্সিয়াল টাইমস-এর সম্পাদক টিম অ্যাডলারকে ডেডলাইন লন্ডন-এর প্রধান ও নেলি অ্যান্ড্রিভাকে সাইটের টেলিভিশন অংশের "উপপ্রধান সম্পাদক, টিভি" হিসেবে নিয়োগ দিয়ে এই প্রকাশনার বিস্তৃতি ঘটে। ফিঙ্ক ২০১৩ সালের নভেম্বর পর্যন্ত ডেডলাইন হলিউড-এর সম্পাদক হিসেবে দায়িত্ব পালন করেন। পেন্‌স্কির সাথে দীর্ঘদিনের মতপার্থক্য এবং প্রতিযোগী বাণিজ্য পত্রিকা ও ওয়েবসাইট ভ্যারাইটি ক্রয়ের কারণে ফিঙ্ক ২০১৩ সালের নভেম্বর মাসে তার দায়িত্ব ছেড়ে দেন।  বিষয়বস্তু  টেলিভিশন  চলচ্চিত্র  পুরস্কার  বক্স অফিস  ব্যবসা  আন্তর্জাতিক  রাজনীতি  মঞ্চনাটক  সমালোচনামূলক পর্যালোচনা  মৃত্যুবার্তা  ভিডিও  অন্যান্য - ঘটনাবলি ও উৎসব  তথ্যসূত্র  বহিঃসংযোগ    পিএমসি-তে Deadline Hollywood  বিষয়শ্রেণী:২০০৯-এ প্রতিষ্ঠিত অন্তর্জালীয় সম্পত্তি বিষয়শ্রেণী:২০০৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:পেন্‌স্কি মিডিয়া কর্পোরেশন বিষয়শ্রেণী:বিনোদন বাণিজ্য পত্রিকা বিষয়শ্রেণী:মার্কিন বিনোদন সংবাদ ওয়েবসাইট
টালকী ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।   অবস্থান ও সীমানা  উত্তর-পশ্চিমে ৪ নং গৌড়দ্বার ইউনিয়ন পরিষদ,দক্ষিণ-পশ্চিমে ৬ নং পাঠাকাটা ইউনিয়ন পরিষদ,পূর্বে-দক্ষিণে ২ নং রামভদ্রপুর ইউনিয়ন পরিষদ (ফুলপুর,ময়মনসিংহ),উত্তরে ১ নং ছনধরা ইউনিয়ন পরিষদ (ফুলপুর,ময়মনসিংহ)   ইতিহাস ও  ঐতিহ্য    প্রশাসনিক এলাকা-(গ্রামসমূহ)  বিবিরচর (ইউনিয়ন পরিষদ কার্যালয়)   টালকী (পশ্চিম টালকী/পূর্ব টালকী)   রামেরকান্দী   গায়রা ফুলপুর   মামারিয়া   বড়পাগলা   সালুয়া   মজিদবাড়ী   বাজিদবাড়ী   নয়াবাড়ী   চর-কামানিরপাড়   পশ্চিম পোয়াভাগ   মধ্য-পোয়াভাগ   পূর্ব পোয়াভাগ   গাইভাঙ্গা   সাইলামপুর       আয়তন ও জনসংখ্যা  টালকী ইউনিয়নের আয়তন প্রায় ১৫ বর্গ কি:মি এবং জনসংখ্যা প্রায় ১৫ হাজার   শিক্ষা  শিক্ষার হার : টালকী ইউনিয়নের শিক্ষার হার প্রায় ৫৬.৬৭ শতাংশ (পুরুষ:৬২.৪৫ শতাংশ,নারী:৫২.৭৮ শতাংশ)।  শিক্ষা প্রতিষ্ঠান টালকী ইউনিয়নে মোট ৭টি সরকারি প্রাথমিক বিদ্যালয়,২টি উচ্চ মাধ্যমিক বিদ্যালয়,২টি দাখিল মাদ্রাসা এবং বেশকিছু হাফেজী ও ক্বওমী মাদ্রাসা রয়েছে ।   দর্শনীয় স্থান  চা-বাগান ইকোপার্ক,খড়িয়া বিল,রঙ্গাকুড়ি বিল ইত্যাদি    জনপ্রতিনিধি  বর্তমান চেয়ারম্যান:মোজাফফর মহিউদ্দিন বুলবুল +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    তথ্যসূত্র   বিষয়শ্রেণী:নকলা উপজেলার ইউনিয়ন
শেষ জীবন ২০২৪ সালের একটি বাংলা ভাষার ভারতীয় পারিবারিক নাট্য চলচ্চিত্র। আইলিড ফাউন্ডেশনের ব্যানারে প্রযোজনা ও গল্প লিখেছেন প্রদীপ চোপড়া এবং শুভেন্দু রাজ ঘোষ পরিচালনা করেছেন। প্রধান চরিত্রে অভিনয় করেছেন পুনিত রাজ, কাব্য কাশ্যপ, প্রদীপ চোপড়া, জরিনা ওয়াহাব ও মুকেশ ঋষি। যা ৩০শে আগস্ট প্রেক্ষাগৃহে মুক্তি পায়।  পটভূমি এই সিনেমার গল্পটি বিক্রম রাঠোড এবং তার নাতনী কাব্যকে নিয়ে, বিক্রম রাঠোড একজন অধ্যাপক, একটি বই থেকে তার গল্প বলেছেন, তার নাতনী কাব্য ক্যান্সারের রোগী এবং সে তার সাথে দার্জিলিং যায়, যেখানে কাব্য নামে একজনের সাথে থাকে কুলদীপ। মনে হচ্ছে কুলদীপ তাকে ভালোই সাজিয়েছে। শেষ পর্যন্ত কাব্য মারা যায়। অভিনয়শিল্পী   প্রদীপ চোপড়া - বিক্রম রাঠোর  পুনিত রাজ শর্মা - কুলদীপ সিং  কাব্য কাশ্যপ - কাব্য সিং রাঠোর   জরিনা ওয়াহাব - কুলদীপের মা   মুকেশ ঋষি - রাম  মোশতাক খান - অধ্যক্ষ মুক্তি  চলচ্চিত্রটি ২০২৪ সালের ৯ আগস্ট মুক্তি পাওয়ার কথা থাকলেও তার পরিবর্তে ৩০শে আগস্ট পশ্চিমবঙ্গের প্রেক্ষাগৃহে মুক্তি পায়। তথ্যসূত্র   বহিঃসংযোগ  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২৪-এর নাট্য চলচ্চিত্র
পিতামহ  অপসারিত। --যুদ্ধমন্ত্রী (আলাপ) ১৫:১৩, ৮ জুলাই ২০১৩ (ইউটিসি) নিবন্ধটির বিষয়টি খুবই স্বাভাবিক, এ সম্পর্কে সবার ধারণা থাকার কথা এবং এতে তথ্য লেখার মত কিছু আছে বলে আমার মনে হয় না এবং এমন কিছু লেখার নাই যা সম্পর্কে ব্যবহারকারীরা জানেন না। তাই আমি মনে করি বিষয়টি অবিশ্বকোষীয়।--বেলায়েত (আলাপ | অবদান) ১৩:৩৯, ২৭ অক্টোবর ২০০৭ (UTC)  সমর্থন  মুছে ফেলা হোক। এটি উইকি-অভিধানের বিষয় হতে পারে উইকিপিডিয়ার নয়।--দায়ীন(আলাপ)/(অবদান) ১৩:৫৮, ২৭ অক্টোবর ২০০৭ (UTC)  ইংরেজি উইকিপিডিয়ার মতো দ্রুত মুছে ফেলার কিছু template তৈরি করা দরকার। তাহলে, এ ধরণের নিবন্ধ এই পাতায় আনার কোন প্রয়োজন হবে না।--নাহিদ ১৪:২৭, ৩০ ডিসেম্বর ২০০৭ (UTC) বিরোধিতা  পক্ষপাতী নই। সম্প্রসারন করা যেতে পারে।--μακσυδ • আলাপ ১৫:৫৮, ৩০ ডিসেম্বর ২০০৭ (UTC) নিরপেক্ষ
অমিত ভান্ডারী  (জন্ম: ১ অক্টোবর ১৯৭৮) একজন ভারতীয় ক্রিকেটার। ২০০০ সালে একটি বিস্মরণীয় অভিষেক হওয়ার পর, ২০০১-০২ মৌসুমে তার পারফরম্যান্স তাকে পুনরায় নির্বাচিত হওয়ার উল্লেখযোগ্য দূরত্বের মধ্যে রেখেছিল।  ভান্ডারির গতির অভাব তার আক্রমণাত্মক বোলিং দ্বারা পুষিয়ে নেওয়া হয়েছিল, যা ২০০৩ সালে ভারত এ ইংল্যান্ড সফরে প্রদর্শিত হয়েছিল, যেখানে তিনি হয়ে ওঠেন সর্বোচ্চ উইকেট শিকারী। ভান্ডারি লক্ষ্মীপতি বালাজি এবং আবিষ্কর সালভির সাথে ভারতীয় দলে জায়গার সন্ধানে যোগ দেন।  তিনি দিল্লি সিনিয়র ও অনূর্ধ্ব-২৩ দলের নির্বাচকদের চেয়ারম্যান ছিলেন। ভান্ডারি ১১ ফেব্রুয়ারি ২০১৯-এ খবরে ছিলেন কারণ তিনি কিছু অনূর্ধ্ব-২৩ খেলোয়াড়দের দ্বারা পিটিয়েছিলেন। সেসব খেলোয়াড় দলে না থাকায় পাল্টা হামলা চালায় তার ওপর।  তথ্যসূত্র   বিষয়শ্রেণী:দিল্লির ব্যক্তি বিষয়শ্রেণী:ভারতীয় ক্রিকেট কোচ বিষয়শ্রেণী:দিল্লির ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:দিল্লি থেকে আগত ক্রিকেটার
এবাদুল করিম বুলবুল একজন বাংলাদেশি রাজনীতিবিদ ও একাদশ জাতীয় সংসদ সদস্য। এবাদুল করিম বুলবুল ব্রাহ্মণবাড়িয়া-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।   জন্ম ও কর্মজীবন  ব্রাহ্মণবাড়িয়া জেলার সলিমগঞ্জ ইউনিয়নের বাড়াইল গ্রামের মৌলভী ফজলুল করিম ও রাবেয়া খাতুনের সন্তান মোঃ এবাদুল করিম বুলবুল দেশের শীর্ষস্থানীয় ওষুধ উৎপাদনকারী প্রতিষ্ঠান বীকন ফার্মাসিউটিক্যালস-এর ব্যবস্থাপনা পরিচালক। বীকন ডেভেলপমেন্টস লিমিটেড এবং বীকন পয়েন্ট লিমিটেডেরও ব্যবস্থাপনা পরিচালক তিনি। পারিবারিক ব্যবসা প্রতিষ্ঠানের তালিকায় আরো আছে ওরিয়ন গ্রুপ এবং কোহিনূর কেমিক্যালস কোম্পানি (বাংলাদেশ) লিমিটেড।   রাজনৈতিক জীবন  ২০০৫ সালে সরাসরি রাজনীতিতে এলেও ১৯৯১ সাল থেকে এলাকার সঙ্গে সম্পৃক্ত হন বুলবুল। শিক্ষার বিস্তার ও মানোন্নয়নে ভূমিকা রাখতে শুরু করেন তখন থেকে। সলিমগঞ্জ কলেজসহ বেশ কয়েকটি শিক্ষাপ্রতিষ্ঠান প্রতিষ্ঠায় অবদান রাখেন তিনি। তবে একাদশ জাতীয় সংসদ নির্বাচনে তিনি প্রথম বারের মতো সংসদ সদস্য নির্বাচিত হয়েছেন।    আরও দেখুন   একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৫৫-এ জন্ম
রেবেকা লিনারেস (জন্ম: ১৩ই জুন, ১৯৮৩) একজন স্পেনীয় পর্নোগ্রাফিক অভিনেত্রী  এবং পেন্টহাউস পেট। স্পেনের বাস্ক স্বায়ত্তশাসিত সম্প্রদায়ের সান সেবাস্তিয়ানে জন্মগ্রহণ করলেও তিনি বহু বছর ধরে বার্সেলোনায় বসবাস করেছেন। Black, Drew (2007-08-14). Rebeca Linares Audio Interview. Blog.adultdvdtalk.com. Retrieved on 2012-01-07. তিনি তার মঞ্চের নাম রেবেকা বেছে নিয়েছিলেন কারণ "এটি ছোট এবং খুব শক্তিশালী" এবং লিনারেস তার আসল শেষ নাম।   জীবনী  লিনারেস ২০০৫ সালে স্পেনে প্রাপ্তবয়স্ক চলচ্চিত্রগুলিতে উপস্থিত হতে শুরু করেন; তার সেরা বন্ধু ছিলেন স্পেনীয় প্রাপ্তবয়স্ক তারকা নাচো ভিদালের বন্ধু।  স্পেনে কাজ এবং অর্থের পরিমাণ কম থাকার কারণে, তিনি ইউরোপের অন্যান্য অংশ যেমন বার্লিন এবং ফ্রান্সে কাজ শুরু করেন। তিনি চলে আসেন লস অ্যাঞ্জেলেস মার্চ ২০০৬ সালে।    তথ্যসূত্র    বহিঃসংযোগ            বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় পর্নোগ্রাফিক চলচ্চিত্র অভিনেত্রী বিষয়শ্রেণী:সান সেবাস্তিয়ানের ব্যক্তি বিষয়শ্রেণী:পেন্টহাউস পেটস্
প্রত্যেকবুদ্ধযান (; ; ) ভারতীয় বৌদ্ধধর্মে প্রচলিত তিনটি যানের একটি। প্রত্যেকবুদ্ধযানের অর্থ প্রত্যেকবুদ্ধ বা প্রত্যকেই বুদ্ধ হতে পরার সক্ষ্মতা রাখে - এ ধরনের মতবাদ।   প্রাচীন বৌদ্ধ সম্প্রদায়   বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন।Nakamura, Hajime. Indian Buddhism: A Survey With Bibliographical Notes. 1999. p. 189 ধর্মগুপ্তকরা প্রত্যেকবুদ্ধযান ও বোধিসত্ত্বযানকে পৃথক বলে আখ্যা দিয়েছেন। 《異部宗輪論述記》：謂佛雖在僧中所攝，然別施佛果大，非僧（果大）。於窣堵波興供養業獲廣大果。佛與二乘解脫雖一，而聖道異。無諸外道能得五通。阿羅漢身皆是無漏。餘義多同大眾部執。   মহাযান   খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। প্রত্যেকবুদ্ধদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট। Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200 এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।   তথ্যসূত্র   বিষয়শ্রেণী:হীনযান বিষয়শ্রেণী:ন্যিংমা বিষয়শ্রেণী:আদি বৌদ্ধধর্ম বিষয়শ্রেণী:বুদ্ধ বিষয়শ্রেণী:মহাযান বিষয়শ্রেণী:বৌদ্ধ দার্শনিক ধারণা
thumb|দাপ্তরিক প্রতিকৃতি, ২০২০ লিলিয়ান র‍্যাচেল গ্রিনউড (জন্ম ২৬ মার্চ ১৯৬৬)  একজন ব্রিটিশ লেবার পার্টির রাজনীতিবিদ যিনি ২০১০ সাল থেকে নটিংহাম সাউথের সংসদ সদস্য (এমপি) এবং ২০২৩ সাল থেকে শিল্পকলা, ঐতিহ্য ও নাগরিক সমাজের ছায়ামন্ত্রী হিসেবে দায়িত্ব পালন করছেন।  একজন প্রাক্তন ইউনিয়ন আধিকারিক, তিনি ২০১৫ থেকে ২০১৬ সালে তার পদত্যাগ না হওয়া পর্যন্ত জেরেমি করবিনের ছায়া মন্ত্রিসভায় পরিবহনের জন্য ছায়া সেক্রেটারি অফ স্টেট হিসাবে এবং ২০১১ থেকে ২০১৫ সাল পর্যন্ত বিরোধী নেতা এড মিলিব্যান্ডের অধীনে ছায়া পরিবহন মন্ত্রী হিসাবে কাজ করেছিলেন। পিছনের বেঞ্চে, গ্রিনউড ২০১৭ থেকে ২০২০ সাল পর্যন্ত ট্রান্সপোর্ট সিলেক্ট কমিটি এবং ২০২০ থেকে ২০২১ পর্যন্ত কমন্স ফাইন্যান্স কমিটির সভাপতিত্ব করেছিলেন। তিনি ২০২১ থেকে ২০২৩ সাল পর্যন্ত হাউস অফ কমন্সের বিরোধী দলের ডেপুটি চিফ হুইপ হিসাবে দায়িত্ব পালন করেছিলেন।  গ্রিনউড লেবার ফ্রেন্ডস অফ ইসরায়েলের সদস্য।   তথ্যসূত্র   বহিঃসংযোগ  |-  বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:বোল্টনের ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:সেন্ট ক্যাথারিন্স কলেজ, কেমব্রিজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট